**ZÁPIS DO MATERSKEJ ŠKOLY V ZÁKLADNEJ ŠKOLE S MATERSKOU ŠKOLOU,**

**985 06 UTEKÁČ 821**

Riaditeľstvo Základnej školy s materskou školou, Utekáč 821 oznamuje, že zápis detí do materskej školy na **školský rok 2025/2026** bude  **od 01.05.2025 do 31.05.2025.**

Žiadosť o prijatie dieťaťa do materskej školy ( formulár) si môžete:

* stiahnuť na webovej stránke školy [www.zsutekac.sk](http://www.zsutekac.sk) (dokumenty materskej školy 2025-2026 ),
* osobne vyzdvihnúť v materskej škole.

Žiadosť o prijatie dieťaťa d materskej školy môžete doručiť:

* osobne do materskej školy ( počas prevádzky od 7.00 hod. do 16.00 hod.)
* poštou alebo kuriérom na adresu školy ( Základná škola s materskou školou , Utekáč 821, 985 06 Utekáč ( naskenovaním formulára)
* elektronicky na emailovú adresu alenastromajerova70@gmail.com , ktorý je autorizovaný kvalifikovaným elektronickým podpisom.

Podmienky prijímania detí:

* prednostne sa prijímajú deti, pre ktoré je predprimárne vzdelávanie povinné s trvalým pobytom v obci ( ktoré dosiahne päť rokov do 31. augusta príslušného kalendárneho roka ),
* deti na individuálne vzdelávanie, pre ktoré je plnenie predprimárneho vzdelávania povinné ( ktoré dosiahne päť rokov do 31. augusta 2025 ),
* deti, ktoré majú právo na prijatie na predprimárne vzdelávanie ( deti, ktoré dovŕšia 4 roky a dieťa, ktoré dovŕši 3 roky do 31.augusta 2025),
* deti od 3 rokov (výnimočne deti od dovŕšenia 2 rokov , podľa voľnej kapacity),
* dieťa, ktoré navštevovalo materskú školu a zákonný zástupca požiada o prijatie do novej materskej školy sa prijme prestupom ( všetky deti, ktoré plnia predprimárne vzdelávanie) ,
* dieťa, ktoré nedosiahne po dovŕšení šiesteho roku školskú spôsobilosť a zákonný zástupca požiada o pokračovanie v plnení povinného predprimárneho vzdelávania,
* deti umiestnené v zariadení na základe rozhodnutia súdu (ide o deti umiestnené buď v „kamenných“ centrách pre deti a rodiny = bývalé detské domovy alebo v profesionálnych rodinách),
* dieťa so ŠVVP ( so zdravotným znevýhodnením, sociálne znevýhodneného prostredia, dieťa s nadaním, dieťa, ktoré si vyžaduje poskytnutie podporných opatrení),
* ak ide o dieťa cudzinca.

K zápisu je treba priniesť :

* vyplnenú žiadosť ( formulár) s potvrdením o zdravotnej spôsobilosti od všeobecného lekára pre deti a dorast, ktorého súčasťou je aj údaj o povinnom očkovaní dieťaťa ,
* ak ide o dieťa so zdravotným znevýhodnením a dieťa amá diagnostikou v zariadeniach poradenstva a prevencie potvrdené, že je dieťaťom so zdravotným znevýhodnením, zákonný zástupca k žiadosti priloží:
	+ - * potvrdenie o zdravotnej spôsobilosti dieťaťa od všeobecného lekára pre

deti a dorast,

* vyjadrenie príslušného zariadenia poradenstva a prevencie
* odporučenie všeobecného lekára pre deti a dorast.
* ak ide o dieťa, ktoré pokračuje v plnení povinného predprimárneho vzdelávania po dovŕšení šiesteho roku je potrebné priniesť:
* písomného súhlasu príslušného zariadenia poradenstva a prevencie,
* informovaného súhlasu zákonného zástupcu. ( podpísané obidvoma zákonnými zástupcami, ak nejde o zástupcu zariadenia).
* ak pôjde o dieťa podľa § 28b ods. 2 písm. b) školského zákona (ktorého zákonný zástupca z vlastného rozhodnutia má záujem, aby dieťa plnilo povinné predprimárne vzdelávanie individuálnou formou), žiadosť zákonného zástupcu o povolenie individuálneho vzdelávania musí obsahovať:
* meno, priezvisko, dátum narodenia, rodné číslo a miesto trvalého pobytu dieťaťa,
* obdobie, na ktoré sa má individuálne vzdelávanie povoliť,
* dôvody na povolenie individuálneho vzdelávania,
* meno a priezvisko fyzickej osoby, ktorá bude uskutočňovať individuálne vzdelávanie dieťaťa, ktorému má byť povolené individuálne vzdelávanie, a doklady o splnení kvalifikačných predpokladov podľa § 28b ods. 4 školského zákona,
* ďalšie skutočnosti, ktoré majú vplyv na individuálne vzdelávanie dieťaťa
* ak bude dieťa pokračovať v plnení povinného predprimárneho vzdelávania ( ďalej len PPV), je zákonný zástupca povinný doložiť potrebné tlačivá ( dokumenty materskej školy 2025-2026)
* písomný súhlas príslušného zariadenia poradenstva a prevencie,
* písomný súhlas všeobecného lekára pre deti a dorast a
* informovaný súhlas zákonného zástupcu,

O každej žiadosti rozhoduje riaditeľ Základnej školy s materskou školou Utekáč, 985 06 Utekáč 821 podľa Správneho poriadku.

Na podaniach týkajúcich sa výchovy a vzdelávania, v ktorých sa rozhoduje v správnom konaní, teda aj na žiadosti sa vyžaduje podpis oboch zákonných zástupcov dieťaťa. V prípade, že podpisuje jeden zákonný zástupca, doloží tlačivo : Čestné vyhlásenie zákonného zástupcu ( dokumenty materskej školy 2025-2026 )

Podpis oboch zákonných zástupcov dieťaťa sa nevyžaduje , ak :

* jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania, alebo ak spôsobilosť jedného z rodičov na právne úkony bola obmedzená ( spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad neoverenou kópiou rozhodnutia súdu),
* jeden z rodičov nie je schopný zo zdravotných dôvodov podpísať ( spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad potvrdením od všeobecného lekára zákonného zástupcu, ktorý nie je schopný sa podpísať),
* vec neznesie odklad, zadováženie súhlasu druhého rodiča je spojené s ťažko prekonateľnou prekážkou a to je v najlepšom záujme dieťaťa

 ( spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad písomným vyhlásením),

* zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenia o tejto skutočnosti doručia/predložia riaditeľovi školy.

Dieťa je do materskej školy prijaté /neprijaté len vtedy, ak riaditeľ Základnej školy s materskou školou Utekáč , 985 06 Utekáč 821 vydal rozhodnutie o :

* prijatí/neprijatí dieťaťa do materskej školy,
* prijatí dieťaťa do materskej školy , v ktorom určil adaptačný alebo diagnostický pobyt,
* prijatí dieťaťa prestupom.

Písomné rozhodnutie o prijatí, respektíve o neprijatí dieťaťa do materskej školy dostanú rodičia najneskôr do 30.júna 2025.

Bližšie informácie získate aj na telefónom čísle 0910 361 670 ( číslo zástupkyne pre materskú školu).